open-index/open-wikipedia-markdown huggingface dataset:
সঙ্গীত নাটক অকাদেমি

**সঙ্গীত নাটক একাডেমি** বা **রাষ্ট্রীয় সঙ্গীত, নৃত্য ও নাটক একাডেমি** ভারত সরকারের দ্বারা প্রতিষ্ঠিত ভারতীয় সঙ্গীত, নাটক ও নৃত্যের বিকাশ ও প্রচারের উদ্দেশ্যে স্থাপন করা একটি সরকারী সংস্থা। এর মুখ্য কার্যালয় দিল্লীর ফিরোজশাহ রাস্তার রবীন্দ্র ভবনে অবস্থিত।

## ইতিহাস
১৯৫২ সালের ৩১ মে তারিখে ভারতের শিক্ষা মন্ত্রণালয়ের সহযোগিতায় সঙ্গীত নাটক একাডেমি প্রতিষ্ঠা করা হয়। এর প্রথম নির্দেশক ছিলেন ডঃ পি. ভি. রাজমান্নার। ১৯৫৩ সালের ২৮ জানুয়ারী তারিখে ভারতের রাষ্ট্রপতি ডঃ রাজেন্দ্র প্রসাদ সংসদ ভবনে আয়োজিত এক বিশেষ কার্যসূচীর মাধ্যমে আনুষ্ঠানিক ভাবে এর উদ্বোধন করেন। একাডেমিটি সঙ্গীত নাটক একাডেমি ফেলোশিপ ও পুরস্কার প্রদান করে। 
## কার্য
একাডেমিটি দেশের প্রদর্শনী কলা অর্থাৎ সঙ্গীত, নৃত্য ও নাটকের শীর্ষ প্রতিষ্ঠান হিসাবে কার্য করে। ভারতীয় প্রদর্শনী কলার বিকাশ ও প্রচার এর অন্যতম প্রধান লক্ষ্য। ভারতীয় সংস্কৃতি ও ঐতিহ্য স্বরূপ প্রদর্শনী কলার মাধ্যমে প্রচার করা হয়। এটি দেশে বিদেশে নানা অনুষ্ঠান ও কার্যসূচী আয়োজিত করে।  এছাড়া সরকারের সাথে মিলে প্রদর্শনী কলার উন্নতির জন্য কাজ করে।

সঙ্গীত নাটক একাডেমির প্রতিষ্ঠা করা কয়েকটি প্রতিষ্ঠান হল,
*  মণিপুরী নৃত্য একাডেমি, ইম্ফল
* সত্রীয়া নৃত্য কেন্দ্র
* কত্থক নৃত্য কেন্দ্র (রাষ্ট্রীয় কত্থক নৃত্য প্রতিষ্ঠান, নতুন দিল্লী)
* রবীন্দ্র রংশাল কেন্দ্র 
* কুটিয়াট্টম কেন্দ্র, তিরুঅনন্তপুরম  
* ছৌ কেন্দ্র, বাড়িপারা, জামসেদপুর
* উত্তর-পূর্ব কেন্দ্র।

এছাড়া একাডেমিটি
*নাটক, সঙ্গীত ও নৃত্য পরিবেশন ও শিক্ষণে আর্থিক সাহায্য প্রদান করে।
*প্রদর্শনী কলার গবেষণা, তথ্য চিত্র ও প্রকাশের জন্য পুঁজির যোগান দেয়।
*সভা, সমিতি, আলোচনা চক্রের আয়োজন করে।
*প্রদর্শনী কলার ইলেকট্রনিক মাধ্যমে সংরক্ষণ করে।
*সরকারকে বিভিন্ন দিকে পরামর্শ প্রদান করে।

## তথ্যসূত্র

বিষয়শ্রেণী:ভারতের সরকারি সংস্থা
বিষয়শ্রেণী:ভারতের নাট্য বিদ্যালয়
বিষয়শ্রেণী:ভারতে সঙ্গীত শিক্ষা
বিষয়শ্রেণী:ভারতে শিল্পকলা শিক্ষা
বিষয়শ্রেণী:দিল্লি ভিত্তিক শিল্পকলা সংগঠন
বিষয়শ্রেণী:১৯৫২-এ প্রতিষ্ঠিত শিল্পকলা সংগঠন
বিষয়শ্রেণী:১৯৫২-এ ভারতে প্রতিষ্ঠিত
ভারতীয় ডাক

**ভারতীয় ডাক বিভাগ**, যা ভারতীয় ডাক হিসাবে ব্যবসায় করে আসছে, হল ভারত-এর সরকার চালিত ডাক প্রণালী যা সাধারণত ডাক ঘর হিসাবে পরিচিত ।
## ইতিহাস
### প্রাক স্বাধীনতা কাল (১৮৫৮-১৯৪৭)

১৮৫৮ সালের ইস্ট ইন্ডিয়া কোম্পানী ভারতবর্ষকে রাণীর হাতে সমর্পন করার সাথে সাথে ভারত-এ ব্রিটিশ রাজের প্রতিষ্ঠা হয় । ১৮৬১ সাল থেকে ৮৮৯টা ডাকঘর তৈরি হয় যেখানে ৪৩ নিযুত চিঠি এবং ৪.৫ নিযুত খবরের কাগজের আদান প্রদান হয়েছিল ।
১৯১১ সালের ১৮ ফেব্রুয়ারি তারিখে বিশ্বর প্রথম উড়ো ডাক (এয়ার মেইল)-এর ঘটনা ঘটে যেখানে হেনরী পেকুয়েট নামের ফরাসি পাইলট এলাহাবাদ থেকে ১৫ কেজি ভার (প্রায় ৬০০০ চিঠি) নিয়ে উড়ে গংগা নদীর অন্যপারে অবস্থিত নেইনি নামের স্থানে উপস্থিত হন ।
### স্বাধীনোত্তর কাল
স্বাধীনতার পর থেকে ভারতীয় ডাক দেশজুড়ে বিভিন্ন সেবা প্রদানে অগ্রণী হয় । ১৯৫৯ সালের ভারতীয় ডাক বিভাগ "Service before Self"কে নিজের আদর্শ বাক্য হিসাবে গ্রহণ করে । স্বাধীনতার পরবর্তী সময়কালে ভারতীয় ডাক বিভাগ আধুনিকীকরণে ব্যাপক গুরুত্ব আরোপ করে আসছে । 
#### কম্পিউটারাইজেশন
১৯৯১ সালের বহুমুখী কাউণ্টার যন্ত্রের ব্যবহার দিয়ে লাভালাভের জন্য আরম্ভ করা হয়েছিল ।
* গ্রাহক সেবার উৎকর্ষ সাধন, আয় বৃদ্ধি ও কর্মচারীর কার্য্যদক্ষতা বৃদ্ধির জন্য ।
* ডাক সেবাকে রাজ্যিক সমাজ-নিরাপত্তা প্রচারের কেন্দ্রবিন্দু করার জন্য ।
* ১,৩০,০০০ গ্রাম্য ডাক ঘরকে অণুবৈদ্যুতিক (ইলেক্ট্রনিক) ব্যবস্থার মাধ্যমে সংযোগ করার জন্য । যার পোশাকি নাম RICT  ডিভাইস। 
* ডাক সেবা, ডাক ব্যাঙ্কিং ও বীমা সেবাতে কাগজবিহীন লেনদেনের জন্য ।
* ডাক সেবাতে ট্রেকিং ও ট্রেচিং ব্যবস্থা প্রয়োগের জন্য ।
*Postal Life Insurence (PLI&RPLI) এর সুবিধা

২০০৬-০৭ ও ২০১১-১২ সালের মধ্যে একটি ১৮৭৭.২ কোটি টাকার প্রচারের মাধ্যমে ২৫,০০০ ডাক ঘর (২৫,৪৬৪র মধ্যে) কম্পিউটারাইজড্ করা হয় ।

#### অণুবৈদ্যুতিক (ইলেক্ট্রনিক) ভারতীয় পোষ্টাল অর্ডার (e-IPO)
২০১৩ সালের ২২ মার্চ তারিখে অণুবৈদ্যুতিক(ইলেক্ট্রনিক) ভারতীয় পোষ্টাাল অর্ডার (e-IPO) আরম্ভ করা হয় কেবল দেশের বাইরে থাকা ভারতীয়দের জন্য । এইগুলি পোষ্টাল অর্ডারের সহায়তায় অনলাইন যোগে ২০০৫ সালের তথ্য জানার অধিকার আইনের মাশুল পরিশোধ করার সুবিধা হয় । ২০১৪ সালের ১৪ ফেব্রুয়ারি তারিখে এই সেবা সকল ভারতীয়র জন্য মুক্ত করে দেয়া হয় ।

## সংগঠন

## আরও দেখুন
*ডাক সূচক সংখ্যা বা পিনকোড
*ডাক টিকিট

## তথ্যসূত্র

বিষয়শ্রেণী:ভারতের সরকারি সংস্থা
বিষয়শ্রেণী:ডাক সংস্থা
বিষয়শ্রেণী:১৮৫৪-এ ভারতে প্রতিষ্ঠিত
বিষয়শ্রেণী:যোগাযোগ ও তথ্য প্রযুক্তি মন্ত্রণালয় (ভারত)
এলআইসি (ভারতীয় জীবনবীমা নিগম)

**ভারতীয় জীবন বীমা নিগম** ( সংক্ষেপে LIC) ভারতের মধ্যে সবচেয়ে বড় বীমা ও বিনিয়োগকারী সংস্থা। সম্পূর্ণ ভারত সরকার-এর অধীনস্থ ভারতীয় জীবন বীমা নিগম সরকারের খরচের প্রায় ২৪.৬% পুঁজির যোগান দেয়। বর্তমানে এই সংস্থার স্থাবর সম্পত্তির পরিমাণ প্রায় ১৩.২৫ ট্রিলিয়ন টাকা। ভারতীয় জীবন বীমা নিগমের স্থাপনা অধিমিয়মের দ্বারা হয়েছিল এবং একে ভারতের রাষ্ট্রপতি ১৮ জুন ১৯৫৬তে স্বীকৃতি প্রদান করেন। এই অধিনিয়ম ১ জুলাই ১৯৫৬ র থেকে লাগু করা হয় এবং ১ সেপ্টেম্বর ১৯৫৬ তে ভারতীয় জীবন বীমা নিগমের কাজকর্ম আরম্ভ হয়।

নিগমের মুখ্য কার্যালয় মুম্বাইতে অবস্থিত। বর্তমানে নিগমের ৮ টা ক্ষেত্রীয় কার্যালয়, ১১৩ টা মণ্ডল কার্যালয়, ২০৪৮ টা শাখা কার্যালয় এবং যথেষ্ট সংখ্যক উপ-শাখা কার্যালয় আছে। তারোপরি ৫৪টা গ্রাহক ক্ষেত্র, ২৫টা মহানগর আঞ্চলিক হাব, ১৩ লাখ ও অধিক ব্যক্তিগত অভিকর্তা ও যথেষ্ট সংখ্যক কর্পোরেট অভিকর্তা, রেফারাল অভিকর্তা, দালাল গোষ্ঠী ও বীমা ব্যাংক আছে।
 
ভারতীয় জীবন বীমা নিগমের মূল মন্ত্র হল 'যুগক্ষম বহাম্যহম', যার অর্থ হল 'আপনার কল্যাণের দায়িত্ব আমার' । এই মন্ত্রটি 'ভাগবত গীতা'র নবম অধ্যায়ের ২২ নং শ্লোক থেকে নেওয়া হয়েছে।

## তথ্যসূত্র

## বহিঃসংযোগ

* 

বিষয়শ্রেণী:ভারতের বিত্তীয় প্রতিষ্ঠান
এ
বিষয়শ্রেণী:মুম্বইয়ের আর্থিক সেবাদানকারী কোম্পানি
বিষয়শ্রেণী:ভারতের সরকারি মালিকানাধীন বীমা কোম্পানি
বিষয়শ্রেণী:ভারতের জীবন বীমা কোম্পানি
বিষয়শ্রেণী:১৯৫৬-এ প্রতিষ্ঠিত ভারতীয় কোম্পানি
বিষয়শ্রেণী:জীবন বীমা কর্পোরেশন
বিষয়শ্রেণী:১৯৫৬-এ বোম্বে রাজ্যে প্রতিষ্ঠিত
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
সপ্তগ্রাম বিধানসভা কেন্দ্র

**সপ্তগ্রাম (বিধানসভা কেন্দ্র)** ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে বাঁশবেড়িয়া বিধানসভা কেন্দ্রেটি ২০১১ সালে অস্তিত্বের অবসান হয় এবং সপ্তগ্রাম একটি নতুন বিধানসভা তৈরি হয়।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৩ নং সপ্তগ্রাম বিধানসভা কেন্দ্রটি বাঁশবেড়িয়া পৌরসভা এবং আকন্না,আমনান,গোস্বামী মালিপাড়া,হারিত এবং মাহানাদ গ্রামপঞ্চায়েতগুলি পোলবা দাদপুর সিডি ব্লকেরঅন্তর্গত এবং মগড়া-২ এবং সপ্তগ্রাম গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত।

সপ্তগ্রাম বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।
## বিধানসভার বিধায়ক

## নির্বাচনী ফলাফল
### ২০১৬

  

 
 
 
 

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হুগলি জেলার রাজনীতি
ললিত কলা একাডেমি

**ললিত কলা একাডেমি** বা **রাষ্ট্রীয় কলা একাডেমি** ভারতের চারু কলা বিষয়ক রাষ্ট্রীয় একাডেমি। ভারতীয় কলার বিকাশ ও প্রচারের উদ্দেশ্য ভারত সরকার ১৯৫৪ সালে এই একাডেমি প্রতিষ্ঠা করা করেছিল। একে সম্পূর্ণ স্বায়ত্ব শাসনের মর্যদা দেয়া হয়েছে।

ললিত কলা একাডেমি বিভিন্ন স্কলারশিপ ও সদস্য পদ প্রদান করে। এটি দেশ বিদেশের বিভিন্ন স্থানে কলা বিষয়ক প্রদর্শনী আয়োজন করে। এটি একটি দ্বিভাষিক জার্ণাল প্রকাশ করে। ললিত কলা একাডেমি ভারতীয় সাংস্কৃতিক মন্ত্রণালয়ের অন্তর্ভুক্ত। এর মুখ্য কার্যালয় দিল্লীর ফিরোজশাহ মার্গের রবীন্দ্র ভবনে অবস্থিত।

## কার্যসূচী
২০১৪ সালের ১৬ সেপ্টেম্বর তারিখে ললিত কলা একাডেমির ৬০তম প্রতিষ্ঠা দিবস উপলক্ষে আয়োজিত "স্প্রিট অফ দিল্লী" নামের একটি কার্যসূচী গ্রহণ করা হয়েছিল। বহু কলাকার, শিল্পী ও কবি এতে নিজের শিল্প কলা প্রদর্শন করেছিলেন।
## রাষ্ট্রীয় শিল্পকলা পুরস্কার
রাষ্ট্রীয় শিল্পকলা পুরস্কার ললিত কলা একাডেমি প্রদান করা সর্বোচ্চ পুরস্কার। ভারত তথা এশিয়া মহাদেশের বিখ্যাত কলাকার ও শিল্পীকে এই পুরস্কার প্রদান করা হয়।

## কেন্দ্র সমূহ
*ভুবনেশ্বর
*চেন্নাই
*গাড়ী, দিল্লী
*কলকাতা
*লক্ষ্ণৌ
*সিমলা
*গুজরাত
## তথ্যসূত্র

বিষয়শ্রেণী:ললিত কলা একাডেমি
বিষয়শ্রেণী:ললিত কলা একাডেমী
বিষয়শ্রেণী:১৯৫৪-এ ভারতে প্রতিষ্ঠিত
শেন থমসন

**শেন আলেকজান্ডার থমসন** (; জন্ম: ২৭ জানুয়ারি, ১৯৬৯) ওয়াইকাতোর হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৯০ থেকে ১৯৯৬ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টসের প্রতিনিধিত্ব করেছেন তিনি। প্রকৃত অল-রাউন্ডারের ভূমিকায় অবতীর্ণ হয়েছিলেন তিনি। ডানহাতে ব্যাটিংয়ের পাশাপাশি ডানহাতে অফ ব্রেক কিংবা ফাস্ট-মিডিয়াম বোলিংয়ে পারদর্শিতা দেখিয়েছেন **শেন থমসন**।

## খেলোয়াড়ী জীবন
সমগ্র খেলোয়াড়ী জীবনে ১৯ টেস্ট ও ৫৬টি একদিনের আন্তর্জাতিকে অংশ নেয়ার সুযোগ হয় তার। ২২ ফেব্রুয়ারি, ১৯৯০ তারিখে ভারতের বিপক্ষে টেস্ট অভিষেক ঘটে শেন থমসনের। ১৯৯৪ সালে ক্রাইস্টচার্চের ল্যাঙ্কাস্টার পার্কে অনুষ্ঠিত সফরকারী পাকিস্তানের বিপক্ষে দ্বিতীয় ইনিংসে অপরাজিত ১২০* রানের মনোজ্ঞ ইনিংস উপহার দেন। নিজস্ব সপ্তম টেস্টে এটিই তার প্রথম ও একমাত্র সেঞ্চুরি ছিল। এরফলে জয়ের জন্য ৩২১ রানের লক্ষ্যমাত্রা পূরণে সক্ষম হয় নিউজিল্যান্ড দল।

১৯৯৩-৯৪ মৌসুমে ভারত দল নিউজিল্যান্ড সফরে যায়। ১৮ ফেব্রুয়ারি, ২০০৭ তারিখে নেপিয়ারের ম্যাকলিন পার্কে ওডিআই সিরিজের প্রথম খেলায় দূর্দান্ত ক্রীড়াশৈলী প্রদর্শন করেন শেন থমসন। ব্যাট হাতে ৯৭ বল মোকাবেলা করে ৮৩ রান তুলেন। ঐ ইনিংসটিতে ৭টি চার ও একটি ছক্কার মার ছিল। এরপর বল হাতে নিয়ে ৫ ওভার বোলিং করে ১/২৬ পান। খেলায় নিউজিল্যান্ড দল ২৮ রানে জয় পেয়ে সিরিজে ১-০ ব্যবধানে এগিয়ে যায় ও তিনি ম্যান অব দ্য ম্যাচের পুরস্কার লাভ করেন।

১৯৯৪ সালে দক্ষিণ আফ্রিকা সফরে যান। তবে, স্টিফেন ফ্লেমিং, ডিওন ন্যাশ„ থমসনসহ আরও ছয়জনকে জরিমানা করা হয়। তন্মধ্যে ধূমপানজনিত কারণে দল থেকে বহিষ্কৃত হন তিনি।

## ক্রিকেট বিশ্বকাপে অংশগ্রহণ
ভারত, পাকিস্তান ও শ্রীলঙ্কায় যৌথভাবে অনুষ্ঠিত ১৯৯৬ সালের ক্রিকেট বিশ্বকাপে লি জার্মনের নেতৃত্বাধীন নিউজিল্যান্ড দলের অন্যতম সদস্যরূপে খেলার জন্য মনোনীত হন। কিন্তু কোয়ার্টার ফাইনালে অস্ট্রেলিয়ার বিপক্ষে পরাজিত হলে দলকে প্রতিযোগিতা থেকে বিদায় নিতে হয়। এ ফলাফলের কারণে বিশ্বকাপের পর দল নির্বাচকমণ্ডলী কর্তৃক উপেক্ষার পাত্রে পরিণত হন শেন থমসন।

## অর্জনসমূহ
দক্ষিণ আফ্রিকার বিপক্ষে খেলা চলাকালীন বাজেভাবে রান আউটের শিকারে পরিণত হন তিনি। হানসি ক্রনিয়ের দূর্দান্ত তৎপরতায় তার ঐ রান আউটটি ক্রিকেটের ইতিহাসের অদ্ভুত ঘটনারূপে পরিচিতি পায়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার
বিষয়শ্রেণী:নর্থ আইল্যান্ডের ক্রিকেটার
টাঙ্গাইল ডিসি লেক

**টাঙ্গাইল ডিসি লেক** টাঙ্গাইল শহরে অবস্থিত একটি উন্মুক্ত বিনোদন কেন্দ্র। এটি ডিসি লেক পার্ক নামেও পরিচিত।

## অবস্থান
টাঙ্গাইল মেডিকেল কলেজ হাসপাতালের সামনে  ৩৩ দশমিক ৪৫ একর আয়তনের  দৃষ্টিনন্দন ডিসি লেক অবস্থিত।

## পর্যটন
এখানে রয়েছে ছোট নৌকায় ঘুরে বেড়ানোরও সুযোগ, শিশু পার্কে, ভাসমান মঞ্চ, আর মঞ্চের ভেতরে রয়েছে ফাস্ট ফুড, এছাড়া লেকের পশ্চিম পাশে বেশ কয়েকটি খাবারের দোকান রয়েছে। প্রিয়জনকে নিয়ে খানিকটা সুস্থ বিনোদনের ব্যবস্থা রয়েছে এখানে। পাখিদের কৃত্রিম বাসস্থানের পাশাপাশি বিলুপ্ত (প্রায়) পানকৌড়ি দেখা যায় এই ডিসি লেকে। সবুজে সমারোহ, পাখির কিচিরমিচির শব্দে প্রিয়জনের সাথে সময় কাটানোর জন্য উপযুক্ত জায়গা এটি। শহরের চার দেয়ালের ভিতরে বন্দি একঘেয়েমি দূর করতে এখানে আসতে পারেন পরিবার সহ।

## বহিঃসংযোগ

## তথ্যসূত্র

বিষয়শ্রেণী:ঢাকা বিভাগের দর্শনীয় স্থান
বিষয়শ্রেণী:টাঙ্গাইল জেলার দর্শনীয় স্থান
চণ্ডীতলা বিধানসভা কেন্দ্র

**চণ্ডীতলা (বিধানসভা কেন্দ্র)** ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৪ নং চণ্ডীতলা বিধানসভা কেন্দ্রটি ভগবতীপুর,গঙ্গাধরপুর,কৃষ্ণরামপুর,কুমীরমোড়া এবং নবাবপুর  গ্রাম পঞ্চায়েতগুলি চণ্ডীতলা-১ সিডি ব্লকের অন্তর্গত এবং বাকসা,বরিজহাটি,চণ্ডীতলা, ডানকুনি,গরলগাছা,জনাই,মনোহরপুর,র্মীগলা এবং নৈটি  গ্রাম পঞ্চায়েতগুলি চণ্ডীতলা সিডি ব্লকের অন্তর্গত।

চণ্ডীতলা বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১

  

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হুগলি জেলার রাজনীতি
প্রধানমন্ত্রী উজ্জ্বলা যোজনা

থাম্ব|প্রধানমন্ত্রী উজ্জ্বলা যোজনার অধীনে এল.পি.জি. সংযোগ প্রদান।
**প্রধানমন্ত্রী উজ্জ্বলা যোজনা** হল ভারতএর দরিদ্র পরিবারের মহিলাসমূহের মুখে হাসি আনার উদ্দেশ্যে কেন্দ্রীয় সরকার-এর দ্বারা ২০১৬ সালের ১ মে তে আরম্ভ করা একটা যোজনা। এই যোজনার অধীনে দরিদ্র মহিলাদেরকে বিনামূল্যে এল.পি.জি. সংযোগ যোগান দেওয়া হয়।

এই যোজনার মুখ্য উদ্দেশ্য হল গ্রামাঞ্চলে খাদ্য বানাবার জন্য ব্যবহৃত জীবাশ্ম জ্বালানির জায়গায় এল.পি.জি.র ব্যবহারকে অধিক গুরুত্ব দেয়া। তারোপরি মহিলার সশক্তিকরণকে অধিক গুরুত্ব দেয়ার সাথে তাদেরকে স্বাস্থ্যের সুরক্ষাও এই যোজনার অন্য একটি উদ্দেশ্য। এই যোজনার জন্য মন্ত্রীমণ্ডল ৮,০০০ কোটি টাকার বাজেট নির্মাণ করেছেন।
## সুবিধা
ভারত সরকার LPG সংযোগের জন্য ১৪.২ কেজি সিলিন্ডারের ক্ষেত্রে নগদ ₹১,৬০০/- টাকা এবং ৫ কেজি সিলিন্ডারের ক্ষেত্রে নগদ ₹১,১৫০/- প্রদান করবে, যার মধ্যে-
* সিলিন্ডারের নিরাপত্তা আমানত - ১৪.২ কেজি সিলিন্ডারের জন্য ₹১,২৫০/- টাকা বা ৫ কেজি সিলিন্ডারের জন্য ₹৮০০/- টাকা।

* প্রেসার রেগুলেটর - ₹১৫০/- টাকা

* এলপিজি হোস - ₹১০০/- টাকা

* গার্হস্থ্য গ্যাস গ্রাহক কার্ড - ₹২৫/- টাকা

* পরিদর্শন / ইনস্টলেশন / প্রদর্শনের চার্জ - ₹৭৫/- টাকা

তেল বিপণন কোম্পানিগুলি সমস্ত PMUY সুবিধাভোগীদের ডিপোজিট ফ্রি সংযোগের সাথে প্রথম এলপিজি রিফিল এবং উনুন/চুলা উভয়ই বিনামূল্যে প্রদান করবে।
এছাড়া বছরে মোট ১২ টি সিলিন্ডার রিফিলেংর জন্য সিলিন্ডার প্রতি ₹৩০০/- টাকা করে সাবসিডি প্রদান করা হবে। 

## যোগ্যতার মানদণ্ড
* ১৮ বছর বয়স হতে হবে

* SC/ST পরিবার

* প্রধানমন্ত্রী আবাস যোজনা গ্রামীণ (PMAY-G)

* সর্বাধিক অনগ্রসর শ্রেণী / মোস্ট ব্যাকওয়ার্ড ক্লাসেস (MBC)

* অন্ত্যোদয় অন্ন যোজনা (AAY)

* বর্তমান এবং প্রাক্তন চা বাগান উপজাতি

* বনবাসী পরিবার

* দ্বীপ এবং নদী দ্বীপে বসবাসকারী মানুষ

* সোসিও ইকোনমিক এন্ড কাস্ট সেনসাস (SECC) লিস্টের পরিবার

* ১৪-দফা ঘোষণা অনুযায়ী দরিদ্র পরিবার 

## প্রয়োজনীয় নথিপত্র

* আধার কার্ড

* রেশন কার্ড

* বিপিএল কার্ড

* পাসপোর্ট সাইজ ফোটো

* ব্যাঙ্ক পাসবইয়ের ফটোকপি

* মোবাইল নম্বর 

## আবেদন
PMUY এর আবেদন অফিসিয়াল ওয়েবসাইট pmuy.gov.in থেকে অথবা যে কোনও এলপিজি আউটলেটে গিয়ে ফর্ম পূরণের মাধ্যমে করা যাবে। 

## বহিঃসংযোগ
pmuy.gov.in 
## তথ্যসূত্র

* http://www.pmujjwalayojana.in/pradhan-mantri-ujjwala-yojana-hindi/
* http://www.jagran.com/news/national-now-free-gas-to-poor-pm-opens-ujjwala-yojana-13955254.html (দৈনিক জাগরণ)

বিষয়শ্রেণী:ভারতের সরকারী যোজনা ও নীতি
বিষয়শ্রেণী:মোদী প্রশাসনের উদ্যোগ
বিষয়শ্রেণী:নরেন্দ্র মোদী
প্রভাংশু ত্রিপুরা

**প্রভাংশু ত্রিপুরা** পার্বত্য চট্টগ্রামে একজন লেখক ও গবেষক । ইতিহাস, সমাজ ও সংস্কৃতি তার গবেষণার মূল বিষয় হলেও তিনি উপন্যাস, নাটক, গান ও ছোটগল্প প্রভৃতি বিষয়ের উপর অনেক গ্রন্থ রচনা করেছেন। ২০১৪ সালে বাংলা একাডেমি কর্তৃক গবেষণায় সামগ্রিক অবদানের জন্য বাংলা একাডেমি সাহিত্য পুরস্কার এ ভূষিত হন।

## প্রাথমিক জীবন
প্রভাংশু ত্রিপুরা ১৯৫৭ সালের ৬ সেপ্টেম্বরে খাগড়াছড়ি পার্বত্য জেলার পানছড়ির মদনসোহন কার্বারী গ্রামে জন্মগ্রহণ করেন। তার পিতা সন্দ মোহন ত্রিপুরা এবং মাতা কুমুদীনি ত্রিপুরা। গ্রামেই তার পড়াশুনার হাতেখড়ি হয়। পরবর্তীতে পানছড়ি বাজার, চট্টগ্রাম কলেজিয়েট হাইস্কুল, পানছড়ি উচ্চ বিদ্যালয় এবং খাগড়াছড়ি বেসরকারি ডিগ্রী কলেজে পড়ালেখা শেষ করেন।

## কর্মজীবন
পরিবারের বড় সন্তান হওয়ায় তিনি খুব অল্প বয়সেই কর্মজীবন শুরু করেন।  ১৯৭৬ সালে বেতার উপস্থাপক হিসাবে তার কর্মজীবনের পথচলা শুরু হয় এবং পরবর্তীতে ১৯৭৯ সালে সিনিয়র প্রযোজক পদে চট্টগ্রাম বেতার কেন্দ্রে যোগদান করেন। ১৯৯০ সালে মুখ্য প্রযোজক পদে পদোন্নতি লাভ করেন এবং ২০১৬ সালের সেপ্টেম্বরে অবসর গ্রহণ করেন।

## সাহিত্য চর্চা
স্কুল জীবন থেকেই তিনি সাহিত্যচর্চা শুরু করেন। ইতিহাস, সমাজ, সংস্কৃতি, কবিতা, নাটক, গান ইত্যাতি বিষয় নিয়ে সাহিত্য রচনা করার ক্ষেত্রে তিনি অসাধারণ দক্ষতার পরিচয় দিয়ে পাঠকমহলে ব্যাপক সমাদৃত ও প্রশংসিত হয়েছেন। প্রায় ৫০ বছর ধরে তিনি সাহিত্য সাধনা করে আসছেন।

## প্রকাশিত গ্রন্থ
প্রভাংশু ত্রিপুরা গবেষক হিসেবে পার্বত্য চট্টগ্রামের মাটি ও মানুষের নন্দিত সমাজ, সংস্কৃতি ও ইতিহাস বিষয় নিয়ে এ পর্যন্ত ২৫টি গ্রন্থ রচনা করেছেন। পাঠক সমাজকে উপহার দিয়েছেন মূল্যবান ও অজানা তথ্য।
তার প্রকাশিত গ্রন্থগুলো হলো-

*ককবরক আদিশিক্ষা,
* ত্রিপুরা জাতি ও সংস্কৃতি,
* ত্রিপুরা লোককাহিনী,
* ত্রিপুরা জাতির মাণিক্য উপাখ্যান,
* ত্রিপুরা জাতির মানসসম্পদ,
* ত্রিপুরা জাতির লোকসঙ্গীত,
* ত্রিপুরা আর্য়ুবেদ ও বৈদ্যশাস্ত্র,
* ত্রিপুরা তন্ত্রসার,
* পার্বত্য অঞ্চলের ত্রিপুরা লোকালয় পরিচিতি,
* ত্রিপুরা লোকাচার ও গার্হস্থ্যবিধি,
* গল্প সংকলন ভাগ্য বিড়ম্বনা,
* ধর্মীয় নাটক ঈশারা,
* প্রবন্ধ বিচিত্রা,
* ককবরক গীতি সংকলন খুম সাংদারি,
* খাগড়াছড়ি পার্বত্য জেলার ইতিহাস ও কয়েক খণ্ডের ত্রিপুরা লোককাহিনী প্রভৃতি।

## পুরস্কার
২০১৪ সালে বাংলা একাডেমি কর্তৃক গবেষণায় সামগ্রিক অবদানের জন্য বাংলা একাডেমি সাহিত্য পুরস্কার এ ভূষিত হন। এছাড়া ২০১০ সালে রকি সাহিত্য পুরস্কারেও ভূষিত হন।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:খাগড়াছড়ি জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
সিতারা-ই-জুরাত

**সিতারা-ই-জুরাত** (, সাহসিকতার তারকা) হলো পাকিস্তানের তৃতীয় সর্বোচ্চ সামরিক পদক। প্রজাতন্ত্র হিসেবে পাকিস্তানের আত্মপ্রকাশের পরে ১৯৫৭ সালে এই পদকের প্রবর্তন হয়। যদিও ১৯৪৭ সালের পরবর্তী বিভিন্ন বিষয়েও এটি প্রদান করা হয়েছে। যুদ্ধে বিশেষ বীরত্ব প্রদর্শনের স্বীকৃতি স্বরূপ শুধুমাত্র সামরিক ক্ষেত্রে এই পদক প্রদান করা হয়। এই পদকটি ব্রিটিশ মিলিটারি ক্রস এবং মার্কিন যুক্তরাষ্ট্রের সিলভার স্টারের সমতুল্য।

## পদকপ্রাপ্তদের তালিকা

### পাকিস্তান সেনাবাহিনী
* মেজর জিয়াউর রহমান, (তার ইউনিট পদকটি পেয়েছিল) ১৯৬৫

### পাকিস্তান নৌবাহিনী
*পিএন-৬৪৩ কমান্ডার জাফর মুহাম্মদ খান, ডুবোজাহাজ পিএনএস গাজী।

### পাকিস্তান বিমানবাহিনী
*ফ্লাইট লেফটেন্যান্ট সাইফুল আজম পিএএফ ১৭ নং স্কোয়াড্রন সারগোধা বিমান ঘাঁটি, ১৯৭১ সালের পরে বাংলাদেশ বিমানবাহিনীতে যোগদান করেন।
*মুহাম্মদ শফিক
*সাঈদ সাদ আকতার হাতমি
*মুহাম্মদ মাহমুদ আলম
*সরফরাজ রফিকি
*ইমতিয়াজ ভাট্টি
*ফারুক উমর
*ফ্লাইট লেফটেন্যান্ট ইউসুফ আলি খান
*এসটি হুসেইন

## তথ্যসূত্র

বিষয়শ্রেণী:পাকিস্তানের সামরিক পুরস্কার ও সম্মাননা
মুখোশ (ব্যান্ড)

**মুখোশ** বাংলাদেশের একটি ব্যান্ড দল। নব্বই দশকের শেষ দিকে কয়েকজন বন্ধু মিলে গড়ে তোলেন গানের দল ‘মুখোশ’। দল গঠনের দুই বছরে পর ২০০০ সালের ঈদে সাউন্ডটেক থেকে প্রকাশিত হয় ব্যান্ডের প্রথম অ্যালবাম ‘মুখোশ’।

## ইতিহাস
১৯৯৭ সালে যাত্রা ‍শুরু হয় মুখোশ ব্যান্ডটির। প্রথম অ্যালবাম প্রকাশিত হয় ২০০০ সালের ঈদুল ফিতরে। ‘মুখোশ’ শিরোনামের সেই অ্যালবামের গানের মধ্যে ছিল ‘বড় হবে’, ‘আয় ওড়না’, ‘ধুর ছাই’ ও ‘অপেক্ষা’ নামের গান। 

## সদস্য
### বর্তমান সদস্য
বর্তমানে মুখোশ ব্যান্ডটির ড্রামস এবং ব্যান্ড লিডার হিসেবে আছেন রোজ মোহিত, ভোকাল এবং গিটারে খালিদ হোসেন রাজু এবং অতিথি বাদক হিসেবে আছেন সেলিম হায়দার, সাটন, বুলেট ও শাহিন। 

### স্টুডিও অ্যালবাম
**মুখোশ* (২০০০)
**ডিজিটাল ভালোবাসা* (২০১৭)
**চেনামুখ* (২০১৮)

## ভ্রমণ

## অর্জন

## তথ্যসূত্র

## বহিঃসংযোগ

বিষয়শ্রেণী:১৯৯৮-এ প্রতিষ্ঠিত সঙ্গীত দল
বিষয়শ্রেণী:বাংলাদেশী সঙ্গীত দল
রিচার্ড হাটন

**রিচার্ড অ্যান্থনি হাটন** (; জন্ম: ৬ সেপ্টেম্বর, ১৯৪২) ইয়র্কশায়ারের পাডসে এলাকায় জন্মগ্রহণকারী প্রথিতযশা ইংরেজ সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন **রিচার্ড হাটন**।

## প্রারম্ভিক জীবন
রেপটন স্কুলে অধ্যয়ন করেছেন তিনি। এখানেই অল-রাউন্ডার হিসেবে নিজেকে গড়ে তুলেন। পরবর্তীতে কেমব্রিজের ক্রাইস্ট কলেজে পড়াশোনা করেন। কেমব্রিজ বিশ্ববিদ্যালয় থেকে ব্লু লাভ করেন। ১৯৬২ থেকে ১৯৭৪ সাল পর্যন্ত ইয়র্কশায়ারের পক্ষে খেলেছেন। এরপর দক্ষিণ আফ্রিকায় চলে যান ও ট্রান্সভালের পক্ষে খেলার জন্য চুক্তিবদ্ধ হন।

## খেলোয়াড়ী জীবন
সমগ্র খেলোয়াড়ী জীবনে ৫টি টেস্টে অংশগ্রহণের সুযোগ হয় তার। সবগুলোই ১৯৭১ সালে খেলেছেন। ১৭ জুন, ১৯৭১ তারিখে পাকিস্তানের বিপক্ষে টেস্ট অভিষেক ঘটে রিচার্ড হাটনের। ড্র হওয়া ঐ টেস্টের দ্বিতীয় ইনিংসে তিনি ব্যাটিং উদ্বোধন করেছিলেন। অপরাজিত ৫৮ রান তুলে অভিষেক টেস্টকে স্মরণীয় করে রাখেন। তবে, ব্যক্তিগত সর্বোচ্চ ইনিংস খেলেন ভারতের বিপক্ষে। ওভালে সফরকারী ভারতের বিপক্ষে নিজস্ব শেষ টেস্টে ৮১ রান করেছিলেন। শুরুতে ভারতীয় স্পিনারদের আক্রমণে দলের অবস্থা ভঙ্গুর হয়ে যাবার পর সপ্তম উইকেটে উইকেট-রক্ষক অ্যালান নটের সাথে জুটি গড়ে শতরান সংগ্রহ করেন।

১৯৭১-৭২ মৌসুমে অস্ট্রেলিয়ায় বিশ্ব একাদশের সদস্যরূপে গমন করেন। তবে, আন্তর্জাতিক ক্রিকেটে নিজের নামকে তুলে যথাযথভাবে তুলে ধরতে পারেননি তিনি।

১৯৮০-৮১ মৌসুমে এমসিসি দলের সদস্যরূপে বাংলাদেশ সফরে আসেন। এক পর্যায়ে দ্য ক্রিকেটার সাময়িকীতে সম্পাদনায় যুক্ত হন।

## ব্যক্তিগত জীবন
বিখ্যাত ইংরেজ ক্রিকেট তারকা ও অধিনায়ক স্যার লেন হাটন তার বাবা ছিলেন। তার বড় সন্তান বেন হাটন ২০০৫ ও ২০০৬ সালে মিডলসেক্সের অধিনায়কত্ব করেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ইয়র্কশায়ারের ক্রীড়াবিদ
বিষয়শ্রেণী:ইয়র্কশায়ার কাউন্টি ক্রিকেট ক্লাবের সভাপতি
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:পাডসের ব্যক্তি
বিষয়শ্রেণী:ফ্রি ফরেস্টার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী
বিষয়শ্রেণী:ডি. এইচ. রবিন্স একাদশের ক্রিকেটার
বিষয়শ্রেণী:টি. এন. পিয়ার্স একাদশের ক্রিকেটার
বিষয়শ্রেণী:ইয়ং ইংল্যান্ডের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
অ্যাভন নদী, ব্রিস্টল

**অ্যাভন/ইভেন নদী** ব্রিটেনের একটি নদী যা দেশের দক্ষিণ-পশ্চিমে অবস্থিত। একই নামের অন্যান্য নদীগুলির থেকে এই নদীটিকে পৃথক ভাবে চেনার জন্য ব্রিস্টল অ্যাভন নামেও পরিচিত। নদীর নাম "অ্যাভন" ওয়েলস শব্দ *আফন*-এর একটি সমজাতীয়, যার অর্থ হল "নদী"।

অ্যাভন বা এভন নদীর উৎস রয়েছে দক্ষিণ গ্লৌচেস্টারশিরের অক্টেন তুরভিলের একটি গ্রামের উত্তর দিকে উইল্টশায়ারের মধ্য দিয়ে প্রবাহিত হবার আগে। ব্রিস্টলের কাছাকাছি অ্যাভনমাউথের বাথ থেকে সেভেরন এস্টুয়ারাই তার নিম্ন পরিসীমা মধ্যে নদীটি নৌপরিবহন যোগ্য এবং এটি অ্যাভন ন্যাভিগেশন হিসাবে পরিচিত।

অ্যাভন নদীর দৈর্ঘ ৭৫ মাইল (১২১ কিলোমিটার) এবং এটি যুক্তরাজ্যে ১৯ তম দীর্ঘ নদী, যদিও নদীটির উৎস এবং সেভেরন এস্টুয়ারাই এর কাছে নদীর মোহন এর মুখের মধ্যে দূরত্ব মাত্র ১৯ মাইল (৩১ কিমি)। অববাহিকা ২,২২২ বর্গ কিলোমিটার (৮৬০ বর্গ মাইল)।

## ব্যুৎপত্তি
নাম "অ্যাভন" হল ওয়েলস শব্দ **আফন''-এর সমজাতীয় [avɔn], যার অর্থ হল "নদী"। প্রচলিত ব্রিটোনীয় অ্যাভন শব্দটি "নদী" থেকে উদ্ভূত হয়েছে। তাই "নদী অ্যাভন" শব্দের আক্ষরিক অর্থে "নদীর নদী"; বেশ কয়েকটি ব্রিটিশ ও স্কটিশ নদী এই নামটি (অ্যাভন) ভাগ করে নেয়। ১৯৭৪ সাল থেকে ১৯৯৬ সাল পর্যন্ত অ্যাভন কাউন্টি নামকরণ করা হয় নদীটির নাম থেকে, এবং ব্রিস্টল, বাথ এবং নিম্ন অ্যাভন (লোয়ার অ্যাভন) নদীটির উপত্যকার অন্তর্গত।

== গতিপথ ==
অ্যাভন নদী দক্ষিণ গ্লৌচেস্টারশায়ারের চিপিং সডবুরি শহরের পূর্বে প্রবাহিত হয় এবং এটি অক্টেন তুরভিলে গ্রামের উত্তরে অবস্থিত। নদীটি কিছুটা বৃত্তাকার পথে প্রবাহিত হয়েছে, প্রথমে নদী পূর্ব দিকে এবং তারপর দক্ষিণে উইল্টশায়ারের মধ্য দিয়ে প্রবাহিত হয়। নদীর প্রথম প্রধান বসতিটি উইল্টশার সীমান্তের দুই মাইল (৩ কিমি) ভেতরে লিকিংটন গ্রাম এবং তারপর শেরটন। মাল্মসবারিতে অ্যাভন নদীর সঙ্গে প্রথম ও প্রধান উপনদী টেটবুরি অ্যাভন যুক্ত হয়, যেটি শুধুমাত্র গ্লৌচেস্টারশায়ার মধ্যে টেটবুরির এলাকার সামান্য উত্তরে উৎপন্ন হয়েছে। এই উপনদীটি স্থানীয়ভাবে ইঙ্গেলবার্ন হিসাবে পরিচিত, যেখানে পুরনো ইংরেজিতে 'ব্রিটিশ নদী' শব্দটি ব্যবহৃত হয়। এখানে, দুটি নদী প্রায় মিলিত হয়, কিন্তু তাদের পথ কটস্বল্ডসের একটি পাথুরে স্তর দ্বারা অবরুদ্ধ হয়, প্রায় পুরোপুরি হেমস্টর্স শহরের প্রাচীন পর্বতশৃঙ্গ শহরের জন্য একটি দ্বীপ তৈরি করে। এই উপমহাদেশের পশ্চিমাঞ্চলের নদীকে কখনও কখনও 'ত্র' অ্যাভন (শার্থন শাখা) বলা হয়, এটি টেটবুরি শাখা থেকে আলাদা।.
[[চিত্র:Bradford on Avon town bridge (2).JPG|থাম্ব|বাম| [[ব্র্যাডফোর্ড এভন]] -এ টাউন ব্রিজ]]
দুইটি নদী একত্রিত হওয়ার পরে, অ্যাভন নামে দক্ষিণ কোস্টওয়াল্ডস থেকে দক্ষিণ পূর্ব দিকে প্রবাহিত হয় এবং তারপর দ্রুত দক্ষিণে ক্লে ড্যান্টেসে ভেলের দিকে যায়, এর পর অন্য একটি নদী **মার্ডেন''' দ্বারা সংযুক্ত হয়, যতক্ষণ না পর্যন্ত এটি বৃহত্তম শহর চিপেনহ্যাম পর্যন্ত পৌঁছায়।

## তথ্যসূত্র

বিষয়শ্রেণী:ব্রিটেনের নদী
বিষয়শ্রেণী:ইউরোপের নদী
বিষয়শ্রেণী:ব্রিস্টলের নদী
গোপীবল্লভপুর

**গোপীবল্লভপুর** পশ্চিমবঙ্গের ঝাড়গ্রাম জেলার ঝাড়গ্রাম মহকুমায় অবস্থিত একটি গ্রাম। এখানে একটি থানা রয়েছে, যা গোপীবল্লভপুর থানা নামে পরিচিত।

ঐতিহাসিক ভাবে এই স্থানটির গুরুত্ব রয়েছে । মারাঠা বর্গীরা যখন বাঙলা আক্রমণ করেছিল তখন এই অঞ্চলে তাদের আস্তানা ছিল । আর তা থেকেই এখানকার একটি জায়গায় নাম বর্গীডাঙা হয় ।

## জনসংখ্যা
ভারতের ২০০১ সালের আদম শুমারি অনুসারে গোপীবল্লভপুর শহরের মোট জনসংখ্যা ছিল ৪,০৬১ জন, যার মধ্যে ২,০৫৫ জন (৫১%) পুরুষ এবং ২,০০৬ জন (৪২%) মহিলা। ৬ বছরের নিচে জনসংখ্যা ছিল ৪০১ জন। গোপীবল্লভপুরের সাক্ষর ব্যক্তির সংখ্যা ৩,১১১ জন (৬ বছরের উপরের জনসংখ্যার ৭৬.৬১%)। 
## থানা
গোপীবল্লভপুর থানার প্রশাসনিক এলাকা হল গোপীবল্লভপুর ১ সমষ্টি উন্নয়ন ব্লক। 
## পরিবহন
কলকাতা ও ওড়িশা উভয় স্থান থেকে সড়ক পথের সাহায্যে গোপীবল্লভপুরে প্রবেশ করা যায়। এসপ্ল্যানেড থেকে গোপিবলভপুর পর্যন্ত নিয়মিত ডিলাক্স বাস পরিষেবা পাওয়া যায়। উল্লেখযোগ্য বাস পরিষেবা হল  **নীলমাধব বাস সার্ভিস**, জয়মাধব বাস সার্ভিস, দেবদাস বাস সার্ভিস, দাস অ্যান্ড দাস বাস সার্ভিস এবং ধামসাই রুটের বাস পরিষেবা। কটক, ভুবনেশ্বর ও পুরী পর্যন্ত রাত্রিকালীন বাস পরিষেবা পাওয়া যায় গোপীবল্লভপুর থেকে।

রেলপথের জন্য, গোপীবল্লভপুর থেকে ৪৮ কিমি দূরে ঝাড়গ্রাম শহরে যেতে হয়। ঝড়গ্রাম শহরের সঙ্গে হাওড়া স্টেশন তথা কলকাতার মধ্যে যোগাযোগ রক্ষা করে  ইস্পাত এক্সপ্রেস । এই এক্সপ্রেস ট্রেন হাওড়া থেকে ঝাড়গ্রাম পৌঁচ্ছাতে  দুই ঘণ্টার বেশি সময় নেয়। এছাড়াও, খড়গপুর রেলওয়ে স্টেশন থেকে বেশ কয়েকটি বাস পাওয়া যায় গোপীবল্লভপুর পৌঁচ্ছাতে।

রাজ্য মহাসড়ক ৯ (পশ্চিমবঙ্গ) দুর্গাপুর  (পশ্চিম বর্ধমান জেলায় অবস্থিত)  শহরের সঙ্গে   নয়াগ্রামকে (ঝাড়গ্রাম জেলা অবস্থিত) যুক্ত করেছে এবং এই মহাসড়কটি  গোপীবল্লভপুরকে যুক্ত করেছে মাঝ পথে। পশ্চিমবঙ্গ, ওড়িষ্যা রাজ্যের সীমানায় অবস্থিত হওয়ায় কারণে যোগাযোগ এর গুরুত্ব অপরিসীম ।

## স্বাস্থ্য
গোপীবল্লভপুর সুপার স্প্যাশালিটি হাসপাতাল স্থানীয় লোকের চিকিৎসা পরিষেবা প্রদান করে।

## শিক্ষা

### উচ্চ বিদ্যালয়
* নয়াবাসন জনকল্যাণ বিদ্যাপীঠ
* নয়াবাসন জনকল্যাণ বালিকা বিদ্যাপীঠ
* ছাতিনাসোল এস সি  উচ্চ বিদ্যালয়
* বানসদা এস সি সি  উচ্চ বিদ্যালয়
* বাকরা শ্যামা স্মৃতি বিদ্যাপীঠ
* অসুই পল্লিমঙ্গল বিদ্যাপীঠ
* বাবুডুমরো উচ্চ বিদ্যালয়
* মদনসোল নেতাজি উচ্চ বিদ্যালয়
* পাঁচকাহানিয়া উচ্চ বিদ্যালয়
* ছায়া হাজারী উচ্চ বিদ্যালয়
* সারিয়া ট্রাইবাল উচ্চ বিদ্যালয়

### কলেজ
*সুবর্ণরেখা মহাবিদ্যালয়

## তথ্যসূত্র

বিষয়শ্রেণী:ঝাড়গ্রাম জেলার গ্রাম
মুহাম্মদ মাহমুদ আলম

**মুহাম্মদ মাহমুদ আলম [[সিতারা-ই-জুরাত|এসজে]]** (); ৬ জুলাই ১৯৩৫&nbsp;– ১৮ মার্চ ২০১৩) ছিলেন পাকিস্তান বিমান বাহিনীর একজন বৈমানিক। ১৯৬৫ সালের ভারত-পাকিস্তান যুদ্ধের সময় তিনি ভারতীয় বিমান বাহিনীর নয়টি যুদ্ধবিমানকে ভূপাতিত করেন। তিনি ১৯৬৫ সালের ৭ই সেপ্টেম্বরে পাঁচটি ভারতীয় *হকার হান্টার* জঙ্গি বিমানকে ভূপাতিত করেন। পাকিস্তানি নথি অনুযায়ী তিনি ছিলেন এফ-৮৬ সাব্রে বিমানের সেরা চালকদের অন্যতম  এবং তিনি পাকিস্তান বিমান বাহিনীর একজন বিগ্রেডিয়ার জেনারেল ছিলেন। ১৯৬৫ সালের ভারত-পাকিস্তান যুদ্ধে বীরত্ব প্রদর্শনের জন্য তাকে পাকিস্তানের তৃতীয় সর্বোচ্চ সামরিক পদক সিতারা-ই-জুরাত এবং স্বর্ণপদকে ভূষিত করা হয়।

## প্রাথমিক জীবন
মাহমুদ আলম ১৯৩৫ সালের ৬ জুলাই ব্রিটিশ ভারতের কলকাতায় একটি শিক্ষিত সম্ভ্রান্ত পরিবারে জন্মগ্রহণ করেন। বাংলায় জন্মগ্রহণ ও বেড়ে ওঠার কারণে মাহমুদ আলম বাংলা ভাষায় খুবই পারদর্শী ছিলেন। যদিও, তার পিতা ছিলেন ভারতের বিহার অঞ্চলের উর্দুভাষী বিহারী। তার পূর্বপুরুষেরা বহুকাল পূর্বে পাটনা থেকে বাংলায় অভিবাসিত হন। ১৯৪৭ সালে পাকিস্তান গঠনের পরে তার পরিবার কলকাতা হতে পূর্ব বাংলায় অভিবাসিত হয়, যা পরবর্তীতে পূর্ব পাকিস্তান নামধারণ করে। পূর্ব পাকিস্তানের ঢাকার একটি সরকারি উচ্চ বিদ্যালয় হতে ১৯৫১ সালে আলম তার মাধ্যমিক শিক্ষা সম্পন্ন করেন। তিনি ১৯৫২ সালে পাকিস্তান বিমান বাহিনীতে যোগদান করেন এবং ১৯৫৩ সালের ২ অক্টোবর তারিখে কমিশন প্রাপ্ত হন।

## পাকিস্তান বিমানবাহিনীতে সেবা প্রদান

### ১৯৬৫ সালের ভারত-পাকিস্তান যুদ্ধ

## মৃত্যু
তিনি ২০১৩ সালে মারা যান।

## তথ্যসূত্র

## আরো পড়ুন
* History of PAF – Government of Pakistan
* "Laying the Sargodha Ghost to rest." *Vayu Aerospace Review*. November 1985

বিষয়শ্রেণী:১৯৩৫-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:সিতারা-ই-জুরাত প্রাপক
বিষয়শ্রেণী:পাকিস্তানি বৈমানিক
বিষয়শ্রেণী:কলকাতার সামরিক ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বিহারি বংশোদ্ভূত পাকিস্তানি ব্যক্তি
বিষয়শ্রেণী:পাকিস্তানি মুসলিম
বিষয়শ্রেণী:পাকিস্তান বিমানবাহিনীর কর্মকর্তা
জান্নাতুল নাঈম এভ্রিল

**জান্নাতুল নাঈম এভ্রিল** (৪ সেপ্টেম্বর, ১৯৯০ তারিখে জন্ম) একজন বাংলাদেশি মডেল, সুন্দরী প্রতিযোগিতায় শিরোপাজয়ী, যাকে মিস ওয়ার্ল্ড বাংলাদেশ ২০১৭ এর মুকুট পরানো হয়েছিল। যদিও ২০১৭ সালের ২৯ শে সেপ্টেম্বর, ২০১৭ মিস বাংলাদেশ প্রতিযোগিতার ফাইনালের দিন, তাকে মিস বাংলাদেশ ঘোষণা করা হয়েছিল, তবুও এটি সমালোচিত হয়েছিল কারণ তিনি বিচারকদের বিচারে সেরা না হলেও, আয়োজকরা তাকে বিজয়ী ঘোষণা করেন। এছাড়াও তার বিরুদ্ধে অভিযোগ ছিল, প্রতিযোগিতায় অংশগ্রহণণের সময় তিনি তার বয়স লুকিয়ে রেখেছেন এবং তিনি বৈবাহিক অবস্থাও গোপন করেছেন। যদিও মিস ওয়ার্ল্ড বাংলাদেশ এর নিয়ম অনুসারে প্রতিযোগীকে অবিবাহিত থাকতে হয়। এ কারণে আয়োজকরা বিজয়ী ঘোষণার ৪ দিন পর ৪ অক্টোবর ২০১৭ তারিখে তাকে 'অযোগ্য' ঘোষণা করেন এবং জেসিয়া ইসলামকে নতুন মিস বাংলাদেশ ২০১৭ ঘোষণা করেন।

## প্রারম্ভিক জীবন
জান্নাতুল নাঈম এভ্রিল/আমেনা ১৯৯০ সালে বাংলাদেশের চট্টগ্রামে জন্মগ্রহণ করেন। তিনি মোটরসাইকেল রাইডিং সম্পর্কে খুব উত্সাহী ছিলেন। তার বাবার নাম তাহের মিয়া এবং মায়ের নাম রেজিয়া বেগম। তিনি ২০১৩ সালে বরামা ত্রাহি মেনকা হাইস্কুল থেকে এসএসসি পাস করেন। এরপর তিনি কক্সবাজারের একটি কলেজ থেকে এইচএসসি পাস করেন। তারপর তিনি ঢাকায় চলে যান। জান্নাতুল তার চাচার কাছ থেকে বাইক চালানো শিখেছিলেন যখন তার বয়স ১৪ বছর ছিল। পরে, তিনি বাইক চালনায় অভিজ্ঞ হয়ে ওঠেন এবং মহিলা বাইক রাইডারদের কাছে নিজেকে অনুকরণীয় করে তোলেন।

## ক্যারিয়ার
জান্নাতুল নাঈম এভ্রিল/আমেনা বাংলাদেশের একজন উঠতি মডেল, তবে একজন মহিলা বাইকার হিসেবেও সমানভাবে পরিচিত। তিনি মূলত মিস বাংলাদেশ ২০১৭ জেতার পর আলোচনায় আসেন।

## মিস ওয়ার্ল্ড বাংলাদেশের ঘটনা
জন্নাতুল নাঈম এভ্রিল/আমেনা 'মিস ওয়ার্ল্ড বাংলাদেশ ২০১৭' জয়ী হন। তিনি ২০১৭ সালের অক্টোবর ২ তারিখে মর্যাদাপূর্ণ এ মুকুট জয় করেন। পরে জানা যায় যে তিনি বৈবাহিক অবস্থা সম্পর্কে তার ব্যক্তিগত তথ্য জালিয়াতি করেছেন। তিনি ২০১১ সালের ২১ মার্চ বিবাহবন্ধনে আবদ্ধ হন, কিন্তু তার বিয়ে প্রায় সাড়ে ছয় মাস টিকে ছিল। এই তথ্যটি এই প্রতিযোগিতার নিয়ম ও বিধিমালা অনুযায়ী বাংলাদেশের জনগণের মধ্যে একটি বিতর্ক তৈরি ও বিতর্কের দিকে পরিচালিত করে, এটি স্পষ্টভাবে উল্লেখ করা হয়েছে যে বিবাহিত নারী এই প্রতিযোগিতায় অংশগ্রহণ করতে পারে না। এর পর, জান্নাতুলের এই সমস্ত বিতর্কের জন্য মুকুটটি ফেরত নেওয়া হয়।

## তথ্যসূত্র

## বহিঃসংযোগ

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সুন্দরী প্রতিযোগিতা বিজয়ী
বিষয়শ্রেণী:বাংলাদেশী নারী মডেল
বিষয়শ্রেণী:চট্টগ্রাম জেলার ব্যক্তি
গিল সান্স

**গিল সান্স** হল একটি *সান্স-সেরিফ* মুদ্রাক্ষর, যা এরিক গিল দ্বারা পরিকল্পিত এবং ১৯২৮ খ্রিষ্টাব্দে থেকে মনোটাইপ ব্রিটিশ শাখা দ্বারা প্রকাশিত হয়।

গিল সান্স মুদ্রাক্ষর, যা এডওয়ার্ড জনস্টন দ্বারা তৈরি ১৯১৬ সালে লন্ডন ভূগর্ভস্থ কর্পোরেট ফন্ট বা  "ভূগর্ভস্থ বর্ণমালা"র উপর ভিত্তি করে নির্মিত হয়। গিল একজন তরুণ শিল্পী হিসাবে ভূগর্ভস্থ বর্ণমালা নির্মানের প্রারম্ভিক উন্নয়ন পর্যায়ে জনস্টনকে সহায়তা করেছিল। ১৯২৬ সালে ব্রিটেনের একটি ছোট মুদ্রক-প্রকাশক ডগলাস ক্লিভার্ডন একটি বইয়ের দোকান খুললেন ব্রিস্টলে এবং গিল তাঁর দোকানের জন্য একটি ফ্যাসিটি আঁকেন  *সেন্স-সেরিফ* মুদ্রাক্ষরে। উপরন্তু, গিল ক্লাইসারনের জন্য বর্ণমালা তৈরি করেন এবং ভবিষ্যতে নোটিশ ও ঘোষণার জন্য তাকে ব্যবহার করতে হবে বলে একটি নির্দেশিকাও বর্ণনা করেছিলেন। এই সময়ের মধ্যে গিল একজন বিখ্যাত স্টোনমেসন, শিল্পী এবং স্বতন্ত্র লেখার স্রষ্টা হয়ে উঠেছিলেন এবং মুদ্রাক্ষরের নকশা তৈরিতে কাজ শুরু করেছিলেন।

গিল তার বন্ধু স্ট্যানলি মরিসনের কাছে ধাতব বর্ণমালাকে তৈর করার দায়িত্ব দিয়েছিলেন, তার বন্ধু ছিলেন প্রকাশনার একজন প্রভাবশালী মনোটাইপ নির্বাহী এবং ঐতিহাসিক। মরিসন আশা করেছিলেন যে এটি একটি নতুন "জ্যামিতিক" শৈলীতে নির্মিত ধাতব বর্ণমালা হবে এবং জার্মান সান্স-সেরিফ বর্ণমালার পরিবারগুলির জন্য মনোটাইপের প্রতিদ্বন্দ্বী হতে পারে, যার মধ্যে রয়েছে ইরবার, ফুতুরা এবং কেলব, যা ১৯২০-এর দশকের শেষের দিকে জার্মানিতে উল্লেখযোগ্য ভাবে সকলের মনোযোগ আকর্ষণ করেছিল। গিল সান্স ১৯২৮ সালে মনোটাইপ দ্বারা মুক্তি পায়, প্রাথমিকভাবে শিরোনামের ক্ষেত্র একটি সেট হিসাবে এটি দ্রুত  নিম্নতর সেট বা ছোট অক্ষর দ্বারা অনুসরণ করা হতে থাকে। গিল প্রভাবিত ছিলেন জনস্টন, ক্লাসিক সেরিফ মুদ্রাক্ষর এবং রোমান লিপি  তৈরির নকশা দ্বারা, যা একই সময়ে পরিষ্কারভাবে আধুনিক ও ক্লাসিক দেখায়।

"ঐতিহ্যগত সরলতা এবং বাস্তব সৌন্দর্য"-এর নকশা হিসাবে মনোটাইপ গিল সান্স বর্ণমালা  বাজারজাত করা হয়।  এটি পোষ্টার এবং বিজ্ঞাপনের জন্য এবং সেইসাথে দস্তাবেজের পাঠ্যের জন্য ব্যবহৃত একটি প্রদর্শন মুদ্রাক্ষ হিসাবে বিবেচিত ছিল, সেইসাথে দস্তাবেজের পাঠ্যগুলির জন্য যা ছোট আকারে বা দূরত্ব থেকে স্পষ্টভাবে সুবিন্যস্ত করা প্রয়োজন, যেমন বই ব্লবার, সময়সীমা এবং মূল্য তালিকা। সেন্স-সেরিফ পাঠ্যে সম্পূর্ণরূপে ডকুমেন্ট তৈরির করার আগে নকশা করা হয়েছিল, তার অর্থ হল সবচেয়ে আধুনিক শারীরিক পাঠ্য বরণের চেয়ে উল্লেখযোগ্যভাবে সাহসী ছিল।

সাফল্যের পর, মুক্তিপ্রাপ্ত বছরেই লন্ডন এবং উত্তর-পূর্ব রেলওয়ের সব পোস্টার, সময়সীমা এবং প্রচারের উপাদানগুলির জন্য এই বর্ণমালাকে বেছে নেওয়া হয়েছিল। ১৯৪৮ সালে রেলওয়ে কোম্পানিগুলির জাতীয়করণ করা হলে ব্রিটিশ রেলগুলির জন্য **গিল সান্স**কে তার আদর্শ অক্ষরের ভিত্তি হিসেবে বেছে নেওয়া হয়েছিল। গিল সান্স খুব শীঘ্রই আধুনিকতাবাদী, পেঙ্গুইন প্রকাশনার বইগুলির ইচ্ছাকৃতভাবে সরল মলাট ব্যবহার করা হয়েছে এবং খুব বড় আকারের বিক্রি করা হতো যা প্রায়ই ব্রিটিশ পোস্টারগুলিতে ব্যবহৃত হত এবং সময়কালের বিজ্ঞপ্তিতেও এই বর্ণমালা ব্যবহৃতসহত। বছরের পর বছর ধরে ব্রিটিশ প্রকাশনাগুলিতে গিল সান্স  প্রভাবশালী মুদ্রাক্ষরে পরিণত হয়েছিল এবং এটি অত্যন্ত জনপ্রিয় ছিল: এই ব্রিটিশ নকশার দীর্ঘস্থায়ী জনপ্রিয়তার কারণে "ব্রিটিশ হেললেটিকা" হিসাবে বর্ণনা করা হয়েছে। গিল সান্স আরো অনেক ধরনের মুদ্রাক্ষরে প্রভাব ফেলেছে এবং সান-সেরিফের একটি ধরনকে সংজ্ঞায়িত করতে সাহায্য করেছে, যা মানবতার শৈলী হিসাবে পরিচিত।

একটি মৌলিক সেট কিছু মাইক্রোসফ্ট সফটওয়্যার এবং ম্যাকোসের সঙ্গে অন্তর্ভুক্ত করা হয়েছে।

## তথ্যসূত্র

## বহিঃসংযোগ

বিষয়শ্রেণী:মনোটাইপ মুদ্রাক্ষর
৪১তম জাতীয় চলচ্চিত্র পুরস্কার (বাংলাদেশ)

**৪১তম জাতীয় চলচ্চিত্র পুরস্কার** বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৮ সালের ৪ এপ্রিল 'জাতীয় চলচ্চিত্র পুরস্কার ২০১৬' ঘোষণা করা হয়। এই বছর ২৬টি বিভাগে জাতীয় চলচ্চিত্র পুরস্কার প্রদান করা হয়। এই বছর সর্বোচ্চ ৭টি পুরস্কার পায় অমিতাভ রেজা চৌধুরী পরিচালিত ‘আয়নাবাজি’। আজীবন সম্মাননা গ্রহণ করেন অভিনেতা ফারুক এবং অভিনেত্রী ববিতা।

৮ জুলাই বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা প্রধান অতিথি হিসেবে উপস্থিত থেকে বিজয়ীদের হাতে পুরস্কার তুলে দেন। অনুষ্ঠানে উপস্থাপনা করেন অভিনেত্রী পূর্ণিমা ও অভিনেতা ফেরদৌস।

## বিজয়ীদের তালিকা
### মেধা পুরস্কার

### কারিগরী পুরস্কার

### বিশেষ পুরস্কার
* আজীবন সন্মাননা - ববিতা ও ফারুক

## তথ্যসূত্র

## বহিঃসংযোগ

বিষয়শ্রেণী:২০১৬-এর চলচ্চিত্র পুরস্কার
বিষয়শ্রেণী:জাতীয় চলচ্চিত্র পুরস্কার (বাংলাদেশ)
বিষয়শ্রেণী:বাংলাদেশে ২০১৮-এর পুরস্কার
হরিপাল বিধানসভা কেন্দ্র

**হরিপাল (বিধানসভা কেন্দ্র)** ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৬ নং হরিপাল বিধানসভা কেন্দ্রটি হরিপাল সমষ্টি উন্নয়ন ব্লক এবং বলরামবাটি, বসুবাটি এবং কামারকুন্ডু গোপালনগর, দলুইগাছা গ্রাম পঞ্চায়েত গুলি সিঙ্গুর সিডি ব্লকের অন্তর্গত।

হরিপাল বিধানসভা কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত। পূর্বে এই কেন্দ্রটি হুগলি লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১

  

 
 

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হুগলি জেলার রাজনীতি
রানীক্ষেত

ভারতের উত্তরাখণ্ডের আলমোরা জেলার  অন্তর্গত **রানীক্ষেত** একটি শৈল এবং সেনানিবাস শহর।

রানীক্ষেতের  উচ্চতা  সমুদ্রতল থেকে    এবং হিমালয়ের পশ্চিমাঞ্চলীয় শিখরের দৃষ্টিমধ্যে।

রানীক্ষেত নেপালী শাসনাধীন ছিল, এবং ১৮১৬ -র কাছাকাছি সময়ে ব্রিটিশদের সহায়তায়, কুমায়ুনীরা (কুমায়ুন অঞ্চলের মানুষ) তাদের সক্ষম জেনারেল কাশীনাথ অধিকারীর নেতৃত্বে এটি জেতেন – যার নামে কাশীপুর টাউনের নামকরণ হয় (যেটি কোন এক সময়ে পাহাড়ের মুখ্য প্রবেশদ্বার ছিল এবং বর্তমানে  একটি শিক্ষামূলক এবং প্রাতিষ্ঠানিক কেন্দ্র।) – এখন এটি ভারতের অন্তর্ভুক্ত।

## ইতিহাস
রানীক্ষেত, যার মানে হিন্দিতে রানীর তৃণভূমি, এটি একটি স্থানীয় কিংবদন্তি থেকে নামকরণ হয়, যে এখানে, রাজা সুধরদেব তার রানী পদ্মিনীর হৃদয় জয় করেছিলেন, যিনি পরবর্তীকালে তার বসবাসের জন্য এই স্থানটি বেছে নেন, এটির নাম দেন, রানীক্ষেত, যদিও এখানে কোন প্রাসাদ নেই। ভারতীয় গ্রীষ্মের তাপ থেকে বাঁচবার জন্য এই শৈলশহরটি ব্যবহার করত।

## ভৌগোলিক উপাত্ত
রানীক্ষেতের গড় উচ্চতা। গ্রামের জলবায়ু খুবই শীতল।  সেনানিবাস, দুটি ঢালু জুড়ে ছড়িয়ে আছে, প্রথমটি, ৫,৯৮৩ ফু (১,৮২৪ মি) উচ্চতায় রানিক্ষেত শৈলশিরা এবং দ্বিতীয়টি ৬,৯৪২ ফু (২,১১৬ মি) উচ্চতায়, চৌবাতিয়া  শৈলশিরা।
থাম্ব|রানী ঝিল রানীক্ষেত

## সামরিক গুরুত্ব
১৯১৭ সালে  ব্রিটিশরা এখানে **কুমায়েন রেজিমেন্টে**র সদর দপ্তরটি প্রতিষ্ঠা করে । কুমায়েন রেজিমেন্টে প্রথা মেনে এখনো কুমায়ুন ব্রাহ্মণ ও ক্ষত্রিয়দের নির্বাচিত করা হয়। ১৯৭০ সালে এখানে **নাগা রেজিমেন্ট** গঠিত হয়। মূলত নাগাল্যান্ড বসতিদের নির্বাচিত করা হয়। ভারতীয় সেনাবাহিনী দ্বারা পরিচালিত কুমায়ুন রেজিমেন্টের (KRC) এবং নাগা রেজিমেন্টের সামরিক হাসপাতাল এখানে আছে।

## বিদ্যালয়

* শিব দত্ত পল্লীওয়াল আন্তঃ সরকারী কলেজ (পালি) 
* কেন্দ্রীয় বিদ্যালয়, রানীক্ষেত
* অশোক হল বালিকা 'আবাসিক বিদ্যালয়
* জি ডি বিড়লা মেমোরিয়াল স্কুল
* আর্মি পাবলিক স্কুল, রানীক্ষেত
* জাতীয় আন্তঃ কলেজ, রানীক্ষেত
* ক্যান্টনমেন্ট স্কুল, রানীক্ষেত
* ক্যানোসা কনভেন্ট স্কুল, রানীক্ষেত 
* বীরশিব উচ্চমাধ্যমিক বিদ্যালয়, রানীক্ষেত
* রানীক্ষেত (মিশন) ইন্টার কলেজ
* সরস্বতী শিশু মন্দির, রানীক্ষেত
* প্রস্তুতিমূলক পাবলিক জুনিয়র হাই স্কুল ঝালরি(রানীক্ষেত)
* মাউন্ট সিনাই স্কুল, রানীক্ষেত
* রীনা শিশু একাডেমী জুনিয়র উচ্চ বিদ্যালয়, রানীক্ষেত
* শ্রী রাম সংস্কৃত বিদ্যাপীঠ রাম মন্দির রানীক্ষেত

## প্রচার মাধ্যম
রানীক্ষেতে  নামক আকাশবাণীর সম্প্রচার কেন্দ্র আছে। এটি এফএম ফ্রিকোয়েন্সি উপর সম্প্রচারিত হয়।

## তথ্যসূত্র

## বহিঃসংযোগ

* Ranikhet Cantonment Board Official website
* Ranikhet on wikimapia
* Explore Ranikhet with Almora Online

বিষয়শ্রেণী:উত্তরাখণ্ডের পর্যটন
ব্রিজ মোহন কল

**ব্রিজ মোহন কল** ভারতীয় সেনাবাহিনীর একজন জেনারেল ছিলেন, এবং ১৯৬২ সালের ইন্দো-চীন যুদ্ধ চলাকালীন সেনাবাহিনীর প্রধান স্টাফ জেনারেল হিসেবে কর্মরত ছিলেন। ইন্দো-চীন যুদ্ধের ব্যর্থতার দায়ভার নিয়ে জেনারেল ব্রিজ সেনাবাহিনী থেকে পদত্যাগ করেছিলেন। জম্মু-কাশ্মীর প্রদেশে ব্রিজ একটি মিলিশিয়া বাহিনী গঠন করেছিলেন যেটি পরে 'জম্মু এন্ড কাশ্মীর লাইট ইনফ্যান্ট্রি' নামে ভারতীয় সেনাবাহিনীর একটি নিয়মিত রেজিমেন্ট হিসেবে আত্মপ্রকাশ করে।
## ব্যক্তিগত জীবন
ব্রিজ বর্তমান পাকিস্তানের লাহোরে ১৯১২ সালের বুদ্ধজয়ন্তীতে জন্মগ্রহণ করেন, তার পিতার নাম ছিলো জগমোহন কল এবং মাতার নাম গৌরা। তার দুলারী নামের একটি বোন ছিলো, এবং ছিলো শ্যাম নামের একটি সৎ ভাই এবং নন্নী নামের সৎ বোন। তিনি ধনরাজ কিশোরীকে বিয়ে করেন; এবং অনুরাধা আর চিত্রলেখা নামের তাদের দুটি কন্যা হয়।
## সামরিক কর্মজীবন
ব্রিটেনের রাজকীয় সেনা বিদ্যাপীঠ স্যান্ডহার্স্টে পড়া শেষে ব্রিজ ১৯৩৩ সালের ৩১ আগস্ট সেকেন্ড লেফটেন্যান্ট পদবীতে অনিয়মিত কমিশন পান। ১৯৩৩ সালের ৫ নভেম্বর তিনি ইস্ট সারে রেজিমেন্টের ১ম ব্যাটেলিয়নে যোগ দেন। ১৯৩৪ সালের ১০ নভেম্বর তাকে ভারতীয় সৈনিকদের রেজিমেন্ট ৬ষ্ঠ রাজপুতনা রাইফেলসের ৫ম ব্যাটেলিয়নে নিয়োগ দেওয়া হয়, যদিও তার নিয়মিত কমিশনের তারিখ দেওয়া হয় ২ ফেব্রুয়ারি ১৯৩৩। ১৯৩৫ সালের ২ মে তিনি লেফটেন্যান্ট হন, ১৯৩৬ সালের মাঝখানদিকে তাকে রয়্যাল ইন্ডিয়ান আর্মি সার্ভিস কোরে বদলী করা হয়, এ বদলী ১৮ ফেব্রুয়ারি ১৯৩৭ সালে স্থায়ী হয়।

দ্বিতীয় বিশ্বযুদ্ধ শুরু হলে ব্রিজ ২৬তম মেকানিক্যাল ট্র্যান্সপোর্ট কোম্পানিতে নিয়োগপ্রাপ্ত হন। ১৯৪১ সালের ২ ফেব্রুয়ারি তিনি ক্যাপ্টেন পদবীতে উন্নীত হন, ভারপ্রাপ্ত মেজর হন ৭ নভেম্বর ১৯৪২ তারিখে, ১৯ ফেব্রুয়ারি ১৯৪৪ তারিখে 'যুদ্ধ প্রকৃত মেজর' এবং অস্থায়ী লেফটেন্যান্ট কর্নেল হন এবং মেজর হন ১ ফেব্রুয়ারি ১৯৪৬ তারিখে। ১৯৪৭ সালের শেষের দিকে তিনি কর্নেল হন এবং ১৯৫০ সালে ব্রিগেডিয়ার হন। ভারপ্রাপ্ত মেজর-জেনারেল হিসেবে ব্রিজ একটি সেনাজোনের এরিয়া কমান্ডার ছিলেন এবং ১৯৬২ সালে তিনি ৪র্থ কোরের কমান্ডার হয়েছিলেন লেঃ জেনারেল হিসেবে।

## তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:১৯১২-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:কাশ্মীরি ব্যক্তি
বিষয়শ্রেণী:লাহোরের ব্যক্তি
বিষয়শ্রেণী:ব্রিটিশ ভারতীয় সেনা কর্মকর্তা
বিষয়শ্রেণী:পরম বিশিষ্ট সেবা পদক প্রাপক
মেয়েটি এখন কোথায় যাবে

***মেয়েটি এখন কোথায় যাবে*** নাদের চৌধুরী পরিচালিত একটি বাংলাদেশী চলচ্চিত্র। এই চলচ্চিত্রে মূল চরিত্রে অভিনয় করেছেন শাহরিয়াজ, কৃষ্ণকলি, ফজলুর রহমান বাবু, মামুনুর রশীদ, রাইসুল ইসলাম আসাদসহ অনেকে। এ চলচ্চিত্রটি ৪টি বিভাগে ২০১৬ সালে জাতীয় চলচ্চিত্র পুরস্কার লাভ করে।
## অভিনয়শিল্পী
* শাহরিয়াজ
*ফাল্গুনী রহমান জলি
* কৃষ্ণকলি
* ফজলুর রহমান বাবু
* মামুনুর রশীদ
* রাইসুল ইসলাম আসাদ
*সাজু খাদেম
* কাজী শিলা
* শামীমা আক্তার বেবী

## তথ্যসূত্র

## বহিঃসংযোগ
* 

বিষয়শ্রেণী:২০১৬-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:নাদের চৌধুরী পরিচালিত চলচ্চিত্র
বিষয়শ্রেণী:২০১০-এর দশকের বাংলাদেশী চলচ্চিত্র
তহুরা খাতুন

**তহুরা খাতুন** একজন বাংলাদেশী নারী ফুটবল খেলোয়াড়, যিনি বসুন্ধরা কিংস মহিলা দলের এবং বাংলাদেশ মহিলা জাতীয় ফুটবল দলের হয়ে ফরোয়ার্ড হিসাবে খেলেন।। এছাড়াও, তিনি বাংলাদেশ অনূর্ধ্ব-১৯ এবং বাংলাদেশ অনূর্ধ্ব-১৬ দলের হয়েও খেলেছেন।

## আর্ন্তজাতিক গোল
### অ১৫

### অ-১৬

## পুরস্কার
### স্বতন্ত্র
* বঙ্গমাতা বেগম ফজিলাতুন্নেছা মুজিব গোল্ড কাপ প্রাইমারী স্কুল ফুটবল টুর্নামেন্ট ঢাকা বিভাগের সেরা খেলোয়াড় : ২০১১
* এএফসি অ-১৪ নারী 'আঞ্চলিক (দক্ষিণ ও কেন্দ্রীয়) চ্যাম্পিয়নশিপ সর্বোচচ গোলদাতা : ২০১৬
* জকি সিজিআই যুব ফুটবল টুর্নামেন্ট সর্বোচ্চ গোলদাতা : ২০১৮

## তথ্যসূত্র

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ফুটবলার
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:বসুন্ধরা কিংস নারী দলের ফুটবলার
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বসুন্ধরা কিংসের ফুটবলার
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বিষয়শ্রেণী:২০২৬ এএফসি নারী এশিয়ান কাপ
বিষয়শ্রেণী:২০২৬ এএফসি নারী এশিয়ান কাপের খেলোয়াড়
উইলিয়াম মিল্টন

স্যার **উইলিয়াম হেনরি মিল্টন** (; জন্ম: ৩ ডিসেম্বর, ১৮৫৪ - মৃত্যু: ৬ মার্চ, ১৯৩০) বাকিংহামশায়ারের লিটল মার্লো এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। এছাড়া, ম্যাশোনাল্যান্ডের তৃতীয় প্রশাসকের দায়িত্ব পালন করেছেন **উইলিয়াম মিল্টন**।

রাগবি খেলায় বেশ সুদক্ষ ছিলেন ও ইংল্যান্ডের পক্ষে রাগবি খেলায় অংশ নিয়েছেন। ক্রিকেটে দক্ষিণ আফ্রিকার পক্ষাবলম্বন করেন। দক্ষিণ আফ্রিকার ক্রিকেটের ইতিহাসে দ্বিতীয় টেস্ট অধিনায়কত্ব করেন তিনি।

## প্রারম্ভিক জীবন
বাকিংহামশায়ারের লিটল মার্লো এলাকায় উইলিয়াম হেনরি মিল্টনের জন্ম। মার্লবোলা কলেজে পড়াশোনা করেছেন তিনি। ১৮৭৪ ও ১৮৭৫ সালে ইংল্যান্ডের পক্ষে রাগবি খেলায় অংশগ্রহণ করেন তিনি। এরপর দক্ষিণ আফ্রিকায় অভিবাসিত হন। ১৮৭৮ সাল থেকে কেপ টাউনে বসবাস করতে থাকেন। ১৮৭০-এর দশকের শেষদিকে উইনচেস্টার কলেজ ফুটবল দলের বিপক্ষে বেশ জনপ্রিয়তা অর্জন করেছিল। মিল্টন ভিলেজার্স ক্লাবে যোগ দেন। রাগবি খেলার কারণে কেপ টাউন ছাড়া সর্বত্র ফুটবলে প্রভাব পড়তে শুরু করে। এমনকি উইনচেস্টারের খেলায়ও রাগবির কারণে পরিত্যক্ত হয়।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যানের দায়িত্বে ছিলেন। এছাড়াও ডানহাতে বোলিংয়ে পারদর্শীতা দেখিয়েছেন উইলিয়াম হেনরি মিল্টন।

## আন্তর্জাতিক ক্রিকেট
১২ মার্চ, ১৮৮৯ তারিখে নিজ জন্মভূমি ইংল্যান্ডের বিপক্ষে টেস্ট অভিষেক ঘটে উইলিয়াম মিল্টনের। ১৮৮৮-৮৯ মৌসুমে পোর্ট এলিজাবেথে দক্ষিণ আফ্রিকা দলের ইতিহাসের প্রথম টেস্টে অংশ নেন তিনি।

পরের খেলায় কেপ টাউনে দ্বিতীয় টেস্টে দলের অধিনায়কের দায়িত্ব পালন করেন। তিনি প্রথম টেস্টের দায়িত্ব পালনকারী অধিনায়ক ওয়েন ডানেলের স্থলাভিষিক্ত হন। এরপর ১৮৯১-৯২ মৌসুমে নিজস্ব তৃতীয় ও চূড়ান্ত খেলায় কেপ টাউন টেস্টে অধিনায়কত্ব করেন। সর্বমোট তিনটি প্রথম-শ্রেণীর খেলায় অংশ নিয়েছেন। দুইটি ওয়েস্টার্ন প্রভিন্স ও অন্যটি কেপ টাউন ক্লাবসের পক্ষে খেলেন।

## প্রশাসকত্ব
এরপর ম্যাশোনাল্যান্ডে চলে যান ও বন্ধু সেসিল জন রোডসের প্রভাবে ২৪ জুলাই ১৮৯৭ থেকে ২৪ জানুয়ারি, ১৯০১ তারিখ পর্যন্ত ম্যাশোনাল্যান্ডের তৃতীয় প্রশাসকের দায়িত্ব পালন করতে থাকেন। ১৯০১ তারিখে গৃহীত সিদ্ধান্ত বাস্তবায়নে ম্যাশোনাল্যান্ড ও মাতাবেলেল্যান্ডকে একত্রিত করা হয় যা তিন বছর পূর্বেই ঠিক করা হয়েছিল। এরফলে পুরো দক্ষিণ রোডেশিয়ার প্রশাসক মনোনীত হন তিনি। ৬০ বছর বয়সে ১৯১৪ সালে কর্মজীবন থেকে অবসর গ্রহণ করেন উইলিয়াম মিল্টন। ১৯২২ সালে বুলাওয়ের সর্ববৃহৎ বিদ্যালয়ের নাম পরিবর্তিত হয়ে তার সম্মানার্থে মিল্টন হাই স্কুল নামকরণ হয়।

## ব্যক্তিগত জীবন
ব্যক্তিগত জীবনে বিবাহিত মিল্টন তিন সন্তানের জনক ছিলেন। সেসিল ও জাম্বো মিল্টন নামীয় সন্তানদ্বয় ছিল ইংল্যান্ডের পক্ষে রাগবি খেলায় অংশ নিয়েছেন। অন্য সন্তান নোয়েল অক্সফোর্ড বিশ্ববিদ্যালয়ের পক্ষে খেলেছেন। ৭৫ বছর বয়সে ফ্রান্সের কানে উইলিয়াম মিল্টনের দেহাবসান ঘটে।

## তথ্যসূত্র

## আরও দেখুন
* হার্বি ওয়েড
* বুস্টার নুপেন
* আর্নেস্ট হলিওয়েল
* দক্ষিণ আফ্রিকান টেস্ট ক্রিকেটারদের তালিকা
* দক্ষিণ আফ্রিকা জাতীয় ক্রিকেট দলের অধিনায়কদের তালিকা

## বহিঃসংযোগ
* 
* 

বিষয়শ্রেণী:১৮৫৪-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:নাইটহুড খেতাবপ্রাপ্ত ক্রিকেট খেলোয়াড় ও কর্মকর্তা
পুরুষ-খৎনার নৈতিকতা

পুরুষ লিঙ্গত্বকচ্ছেদন বা খৎনা হচ্ছে অস্ত্রোপচারের মাধ্যমে লিঙ্গত্বক অপসারণ করা হয়। খৎনা শিশুদের উপর চাপিয়ে দেয়া এক ধরনের প্রথা, তাই খৎনা/ ত্বকচ্ছেদের নৈতিকতা নিয়ে বিতর্ক দীর্ঘদিন ধরে চলমান।

কিছু মেডিক্যাল সংস্থা অভিভাবকদের পক্ষে কথা বলে থাকেন যে, সন্তানদের ভাল-মন্দ পিতামাতারাই ঠিক করবেন। আবার আরেক দল দাবি করেন যে, ছেলে-শিশুদের খৎনা/ ত্বকচ্ছেদ যতটা সম্ভব নিষিদ্ধ করা উচিত এবং আরও উল্লেখ করেন যে, " এটা যৌক্তিক যে একটি ছেলে শিশু যতদিন না প্রাপ্তবয়স্ক না হচ্ছে ততদিন তাঁর খৎনা না করাই উচিত, কারণ তার নিজের ভালমন্দ নিজের বিচার করার অধিকার পাওয়া উচিত।"

## চিকিৎসকমণ্ডলীর অভিমত

### অস্ট্রেলিয়া
অস্ট্রেলিয়ার চিকিৎসকরা বলেন যে(২০০৪), " খৎনা-অস্ত্রোপচারটির জটিলতা এই জায়গাতেই যে, এটি একদিকে মূত্রাশয়ের সংক্রমণের এবং শিশ্নের ক্যান্সারের ঝুঁকি কমায়, আবার অন্যদিকে এটি একটি শিশুর উপরে এক ধরনের নৃশংসতা। বাবা-মায়েরা শিশুর ভালোর জন্যই খৎনা করে থাকে, কিন্তু শিশুর ভাল তাঁর মানবাধিকার লঙ্ঘন করে করা উচিত নয়। কোন ব্যক্তির মতামত ব্যতীত তাঁর দেহের মূল্যবান কোন অংশকে কেটে ফেলে দেয়া মানবাধিকার লঙ্ঘন।"

### কানাডা

### ডেনমার্ক
ডেনিশ মেডিকেল এসোসিয়েশন (*Lægeforeningen*) আঠারো বছরের নিচের ছেলেদের ত্বকচ্ছেদ সম্বন্ধে একটি বিবৃতি প্রকাশ করেছে&nbsp; (২০১৬)&nbsp;&nbsp;&nbsp;তাদের বিবৃতি&nbsp;অনুযায়ী, ছেলেদের খৎনা করা তাদের একান্ত ব্যক্তিগত সিদ্ধান্ত, যা প্রাপ্তবয়স্ক হবার পর তারা নিজেরাই নিতে পারে।&nbsp; ডঃ লিজে বলেছেন, "ছেলেরা প্রাপ্তবয়স্ক না হওয়া পর্যন্ত তাঁদের খৎনা না করানো, ব্যক্তি অধিকার সংরক্ষণের ক্ষেত্রে সবচাইতে সামঞ্জস্যপূর্ণ"

### স্ক্যান্ডিনেভিয়ার দেশগুলোতে
২০১৩ সালে শিশুদের ন্যায়পাল থেকে সুইডেন, নরওয়ে, ফিনল্যান্ড, ডেনমার্কএবং আইসল্যান্ড&nbsp;প্রভৃতি দেশের প্রতিনিধিগণ এক সভায় একত্রিত হন এবং বলেন "ছেলেদেরকেই ঠিক করতে দিন যে তারা তারা খৎনা করতে চায় কিনা।" তারা আরও ঘোষণা করেন যে,"*কোন ধরনের চিকিৎসা সংক্রান্ত পরামর্শ ব্যতীত&nbsp; অনুমতি&nbsp; প্রদানে অক্ষম ব্যক্তির খৎনা করা চিকিৎসাবিজ্ঞানের*&nbsp; নীতিমালার সাথে সাংঘর্ষিক"

### যুক্তরাজ্য
ব্রিটিশ মেডিক্যাল এ্যাসোসিয়েশন-এর মেডিক্যাল এথিকস কমিটি উল্লেখ করেনঃ
"অতীতে, ছেলে-শিশুদের লিঙ্গত্বকচ্ছেদন-কে চিকিৎসা ও সামাজিক দৃষ্টিকোণ থেকে উপকারী বলে বিবেচনা করা হত, অন্তত কোন ক্ষতি হয় না বলে ভাবত। সাধারণ-মানুষের ধারণা হল যে খৎনা কোন উল্লেখযোগ্য ক্ষতি করেনা। চিকিৎসা-দৃষ্টিকোণ থেকে যে উপকারিতা দাবি করা হত তাঁর কোন প্রমাণ আজ পর্যন্ত পাওয়া যায়নি। যাইহোক না কেন, যেহেতু বিশ্বাসজনকভাবে এটা প্রমানিত হয়নি, এবং খৎনার যে স্বাস্থ্যগত ও মানসিক ঝুঁকি আছে তা প্রায় বিশ্বব্যাপী গ্রহণযোগ্য।"

## অন্যান্য অভিমত

### খৎনার উপর JME সিম্পোজিয়াম, জুন ২০০৪
হাটসন (২০০৪) বলেছেনঃ
"অস্ত্রোপচারের মূল নীতি হল যে, কোন রোগ না থাকলে কোন অস্ত্রোপচারও করা যাবে না, কারণ অস্ত্রোপচারের ঝুঁকি সমর্থনযোগ্য হবে না যদি না রোগের ঝুঁকি ঐ ঝুঁকির তুলনায় ভারসাম্যপূর্ণ না হয়। এমনকি যখন রোগীদের বিশেষ কোন রোগ থাকেও, সম্ভাব্য ঝুঁকিপূর্ণ অস্ত্রোপচার খুব সামান্যই সমর্থনযোগ্য যদি এইসব অস্ত্রোপচারের ঝুঁকি রোগের তুলনায় বেশি থাকে। বাঁধা-ধরা খৎনার সমস্যাটা হচ্ছে যে যেহেতু এখানে কোন রোগ নেই, সেজন্যে কোন ধরনের অস্ত্রোপচার-জনিত জটিলতা বরদাস্ত করা হবে না, কারণ অস্ত্রোপচারের ঝুঁকি রোগের ঝুঁকির সাথে সামঞ্জস্যপূর্ণ নয়।"


## তথ্যসূত্র

Category:CS1 maint: Multiple names: authors list
বিষয়শ্রেণী:পুরুষ যৌনাঙ্গ পরিমার্জন
বিষয়শ্রেণী:পুরুষের স্বাস্থ্য
বিষয়শ্রেণী:চিকিৎসাবৈজ্ঞানিক বিতর্ক
বিষয়শ্রেণী:ধর্মীয় বিতর্ক
বসুন্ধরা আদ্-দ্বীন মেডিকেল কলেজ

**বসুন্ধরা আদ্-দ্বীন মেডিকেল কলেজ** বাংলাদেশের কেরানীগঞ্জ উপজেলার হাসনাবাদে বসুন্ধরা রিভারভিউ প্রজেক্ট এলাকায় অবস্থিত একটি প্রাইভেট মেডিকেল কলেজ। এটি যুগ্মভাবে বসুন্ধরা গ্রুপ ও আকিজ গ্রুপের অর্থায়নে প্রতিষ্ঠিত এবং আদ্-দ্বীন ফাউন্ডেশন কর্তৃক পরিচালিত হয়।

কলেজটি ঢাকা বিশ্ববিদ্যালয়-এর অধিভুক্ত এবং বাংলাদেশ মেডিকেল এন্ড ডেন্টাল কাউন্সিল কর্তৃক অনুমোদিত।

## ইতিহাস

## অধিভুক্তি

## অনুষদ

## আরও দেখুন
* আদ্-দ্বীন উইমেন্স মেডিকেল কলেজ, মগবাজার, ঢাকা
* আদ্-দ্বীন সকিনা মেডিকেল কলেজ, যশোর
* আদ্-দ্বীন আকিজ মেডিকেল কলেজ, খুলনা

## তথ্যসূত্র

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:কেরানীগঞ্জ উপজেলা
বিষয়শ্রেণী:২০১২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ঢাকার হাসপাতাল

বিষয়শ্রেণী:ঢাকা জেলার মহাবিদ্যালয়